Bernard O'Reilly (biskop av Hartford)

**Bernard O'Reilly** (født 1. mars 1803 i Columcille i County Longford i Irland i Storbritannia og Irland, død til sjøs etter 23. januar 1856) var en irskfødt katolsk prelat. Han er kjent for sin prestelige tjeneste under kolerautbruddet i New York i 1832, og ble senere biskop av Hartford i Connecticut fra 1850 til sin død i 1856.
## Liv og virke
### Bakgrunn
Bernard O'Reilly forlot Irland og dro til Amerika i januar 1825 i den hensikt å studere til prest. Han gikk på *Seminary of Montreal* i provinsen Quebec i Canada, før han fullførte sine teologiske studier ved *St. Mary's Seminary* i Baltimore i Maryland. Hans bror var fader William O'Reilly, som var sogneprest i slutten av 1840-årene i *St. Raymond's Church* i Bronx i bispedømmet  New York, senere rektor for *Our Lady of the Isle* (Newport i Rhode Island), og til slutt generalvikar for bispedømmet Hartford.

### Prest
Bernard O'Reilly ble presteviet i New York av biskop Francis Patrick Kenrick den 13. oktober 1831. Han ble deretter tildelt *St. James Church* på Jay Street i Brooklyn, hvor han utmerket seg for sitt heltemot under kolerautbruddet i 1832 og to ganger selv ble offer for sykdommen. 

Han ble overført til *St. Patrick's Church* i Rochester i desember 1832, og ble der til han ble generalvikar for bispedømmet Buffalo i 1847, hvor hans oppgaver omfattet å føre tilsyn med presteseminaret.

### Biskop av Hartford
Den 9. august 1850 ble O'Reilly utnevnt til biskop av Hartford i Connecticut av pave Pius IX. Han ble bispeviet den den påfølgende 10. november av biskop John Timon C.M., med biskopene John McCloskey og John Bernard Fitzpatrick som medkonsekratorer i Rochester. 

Han arbeidet for å sikre prester til bispedømmet, og forsvarte katolikker fra tidens anti-katolske bevegelser. Han finansierte *St. Mary's Theological Seminary*, som opprinnelig lå i bispeboligen, og underviste den første uken i alle fag. I 1852 reiste han til Europa i et forsøk på å skaffe flere prester til bispedømmet. Blant de som ble rekruttert var en rekke studenter fra *All Hallows College* i Dublin, samt Thomas Francis Hendricken fra Maynooth, fremtidig biskop av bispedømmet Providence. Seminaristene ble presteviet før de forlot Irland.

I mai 1851 ble tjueen katolske soldater fengslet i *Fort Columbus* i New York fordi de ikke deltok på protestantiske gudstjenester. En av soldatene ble stilt for retten og funnet skyldig i ordrenekte. Biskop O'Reilly skrev brev til *[[Boston Pilot]]* under pseudonymet «Roger Williams» og fordømte slik offisiell bigotteri. Saken ble anket til Krigsdepartementet som i juli opphevet kjennelsen.

Han deltok på det første plenarkonsilet i Baltimore i 1852. I 1855 introduserte biskop O'Reilly *Sisters of Mercy* i sitt bispedømme. De etablerte sitt moderhus i Providence, som viste seg å være et arnested for virulent Know Nothing-anti-katolisisme. Biskop O'Reilly hadde tidligere møtt slike aversjoner rettet mot *Sisters of Charity*-sykehuset i Rochester. Ved denne anledningen møtte han en sint folkemengde som hadde samlet seg foran klosteret. 

Han bygde også tre hjem for foreldreløse barn.

### Død
Biskop O'Reilly besøkte Europa i desember 1855. Da han i slutten av januar 1856 skulle reise tilbake til sitt bispedømme, etter å ha besøkt sine foreldre, seilte han fra Liverpool på *[[SS «Pacific» (1849)|SS «Pacific»]]*, som forsvant med alle ombord under omstendigheter som er forblitt et mysterium.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Kardinal Gasparo Carpegna (1625-1714) *1670
* Kardinal Fabrizio Paolucci (1651-1726) *1685
* Kardinal Francesco Barberini den yngre (1662-1738) *1721
* Kardinal Annibale Albani (1682-1751) *1730
* Kardinal Federico Marcello Lante Montefeltro Della Rovere (1695-1773) *1732
* Biskop Charles Walmesley (1722-1797) *1756
* Erkebiskop John Carroll (1735-1815) *1790
* Biskop Jean-Louis Anne Madelain Lefebvre de Cheverus (1768-1836) *1810
*Erkebiskop Ambrose Maréchal (1768-1828) *1817
* Biskop John Dubois (1764-1842) *1826
* Biskop John Joseph Hughes (1797-1864) *1838
* Erkebiskop John McCloskey (1810-1885) *1844
* Erkebiskop Michael Augustine Corrigan (1839-1907) *1873
* Erkebiskop John Murphy Farley (1842-1918) *1895
* Erkebiskop Patrick Joseph Hayes (1867-1938) *1914
* Biskop  John Timon C.M. (1797-1867) *1847
* Biskop *Bernard O'Reilly* (1803-1856) *1850

## Referanser